GREEK SUPREME COURT DECISION

Decision ID: 910/2024
Decision Number: 910
Decision Year: 2024
Department: Πολιτικό (Β2)
Court Section: ΤΟ ΔΙΚΑΣΤΗΡΙΟ ΤΟΥ ΑΡΕΙΟΥ ΠΑΓΟΥ Β2' Πολιτικό Τμήμα Συγκροτήθηκε από τους Δικαστές: Νικόλαο Πιπιλίγκα, Αντιπρόεδρο του Αρείου Πάγου, Ιωάννα Μαργέλλου - Μπουλταδάκη, Ιωάννη Δουρουκλάκη, Νικόλαο Πουλάκη και Μαρία Γιαννακοπούλου - Εισηγήτρια, Αρεοπαγίτες. Συνεδρίασε δημόσια στο Κατάστημά του, στις 16 Ιανουαρίου 2024, με την παρουσία και της Γραμματέως Αγγελικής Ανυφαντή, για να δικάσει την εξής υπόθεση μεταξύ: Της αναιρεσείουσας: ανώνυμης εταιρείας με την επωνυμία ... η οποία εδρεύει στο Δήμο Κιμώλου Κυκλάδων και εκπροσωπείται νόμιμα. Εκπροσωπήθηκε από τους πληρεξούσιους δικηγόρο της Δημήτριο Ζερδελή και Δημήτριο Βερβεσό, οι oποίοι δεν κατέθεσαν προτάσεις. Των αναιρεσιβλήτων: 1.Ε. Κ. του Σ., κατοίκου ... Αττικής, 2.D. S. του G., κατοίκου ..., και 3. Ε. Ε. του Κ., κατοίκου ..., οι οποίοι εκπροσωπήθηκαν από την πληρεξούσια δικηγόρο τους Κυριακή Μπαλτά, η oποία κατέθεσε προτάσεις. Η ένδικη διαφορά άρχισε με την από 13-11-2017 αγωγή των ήδη αναιρεσιβλήτων, που κατατέθηκε στο Μονομελές Πρωτοδικείο .... Εκδόθηκαν οι αποφάσεις: 824/2021 του ίδιου Δικαστηρίου και 314/2023 του Μονομελούς Εφετείου ..., η οποία διορθώθηκε με την από 405/2023 απόφαση του ίδιου δικαστηρίου. Την αναίρεση της τελευταίας απόφασης ζητεί η αναιρεσείουσα εταιρεία με την από 6-6-2023 αίτησή της. Κατά τη συζήτηση της αίτησης αυτής, που εκφωνήθηκε από το πινάκιο, οι διάδικοι παραστάθηκαν όπως σημειώνεται πιο πάνω. Οι πληρεξούσιοι της αναιρεσείουσας ζήτησαν την παραδοχή της αίτησης, η πληρεξούσια των αναιρεσιβλήτων την απόρριψή της, καθένας δε την καταδίκη του αντιδίκου μέρους στη δικαστική δαπάνη του.

Judges: Νικόλαο Πιπιλίγκα, Ιωάννα Μαργέλλου - Μπουλταδάκη, Ιωάννη Δουρουκλάκη, Νικόλαο Πουλάκη, Μαρία Γιαννακοπούλου - Εισηγήτρια

COURT COMPOSITION AND PROCEEDINGS
ΤΟ ΔΙΚΑΣΤΗΡΙΟ ΤΟΥ ΑΡΕΙΟΥ ΠΑΓΟΥ Β2' Πολιτικό Τμήμα Συγκροτήθηκε από τους Δικαστές: Νικόλαο Πιπιλίγκα, Αντιπρόεδρο του Αρείου Πάγου, Ιωάννα Μαργέλλου - Μπουλταδάκη, Ιωάννη Δουρουκλάκη, Νικόλαο Πουλάκη και Μαρία Γιαννακοπούλου - Εισηγήτρια, Αρεοπαγίτες. Συνεδρίασε δημόσια στο Κατάστημά του, στις 16 Ιανουαρίου 2024, με την παρουσία και της Γραμματέως Αγγελικής Ανυφαντή, για να δικάσει την εξής υπόθεση μεταξύ: Της αναιρεσείουσας: ανώνυμης εταιρείας με την επωνυμία ... η οποία εδρεύει στο Δήμο Κιμώλου Κυκλάδων και εκπροσωπείται νόμιμα. Εκπροσωπήθηκε από τους πληρεξούσιους δικηγόρο της Δημήτριο Ζερδελή και Δημήτριο Βερβεσό, οι oποίοι δεν κατέθεσαν προτάσεις. Των αναιρεσιβλήτων: 1.Ε. Κ. του Σ., κατοίκου ... Αττικής, 2.D. S. του G., κατοίκου ..., και 3. Ε. Ε. του Κ., κατοίκου ..., οι οποίοι εκπροσωπήθηκαν από την πληρεξούσια δικηγόρο τους Κυριακή Μπαλτά, η oποία κατέθεσε προτάσεις. Η ένδικη διαφορά άρχισε με την από 13-11-2017 αγωγή των ήδη αναιρεσιβλήτων, που κατατέθηκε στο Μονομελές Πρωτοδικείο .... Εκδόθηκαν οι αποφάσεις: 824/2021 του ίδιου Δικαστηρίου και 314/2023 του Μονομελούς Εφετείου ..., η οποία διορθώθηκε με την από 405/2023 απόφαση του ίδιου δικαστηρίου. Την αναίρεση της τελευταίας απόφασης ζητεί η αναιρεσείουσα εταιρεία με την από 6-6-2023 αίτησή της. Κατά τη συζήτηση της αίτησης αυτής, που εκφωνήθηκε από το πινάκιο, οι διάδικοι παραστάθηκαν όπως σημειώνεται πιο πάνω. Οι πληρεξούσιοι της αναιρεσείουσας ζήτησαν την παραδοχή της αίτησης, η πληρεξούσια των αναιρεσιβλήτων την απόρριψή της, καθένας δε την καταδίκη του αντιδίκου μέρους στη δικαστική δαπάνη του.

REASONING
ΣΚΕΦΘΗΚΕ ΣΥΜΦΩΝΑ ΜΕ ΤΟ ΝΟΜΟ Από το συνδυασμό των διατάξεων των άρθρων 94 παρ. 1, 96 παρ. 1 και 3, 97 και 104 ΚΠολΔ προκύπτει ότι στα πολιτικά δικαστήρια οι διάδικοι έχουν υποχρέωση να παρίστανται με πληρεξούσιο δικηγόρο και ότι η πληρεξουσιότητα προς αυτόν, κατά τη διαδικασία ενώπιον του Αρείου Πάγου, δίνεται μόνο είτε με συμβολαιογραφική πράξη είτε με προφορική δήλωση που καταχωρίζεται στα πρακτικά ή στην έκθεση, ειδικά δε για τις εργατικές διαφορές, η εν λόγω πληρεξουσιότητα μπορεί να δίνεται με ιδιωτικό έγγραφο, το οποίο φέρει βεβαίωση του γνησίου της υπογραφής του διαδίκου από Κέντρο Εξυπηρέτησης Πολιτών ή οποιαδήποτε άλλη δημόσια ή δημοτική αρχή και του παρέχει το δικαίωμα να εκπροσωπεί στο δικαστήριο εκείνον που την έδωσε, να ενεργεί όλες τις κύριες ή παρεπόμενες πράξεις που αφορούν τη διεξαγωγή της δίκης, στις οποίες περιλαμβάνεται, πλην άλλων, και η άσκηση ένδικων μέσων, καθώς και να παρίσταται στις αντίστοιχες δίκες που δημιουργούνται (ΑΠ 1997/2022, ΑΠ 46/2022, ΑΠ1591/2018). Για τις προπαρασκευαστικές πράξεις και τις κλήσεις έως τη συζήτηση στο ακροατήριο θεωρείται ότι υπάρχει πληρεξουσιότητα, ενώ για τη συζήτηση στο ακροατήριο απαιτείται ρητή πληρεξουσιότητα και, αν αυτή δεν υπάρχει, κηρύσσονται άκυρες όλες οι πράξεις, ακόμη και εκείνες που είχαν γίνει προηγουμένους. Το δικαστήριο εξετάζει αυτεπαγγέλτως, σε κάθε στάση της δίκης, την έλλειψη της πληρεξουσιότητας, καθώς και την υπέρβασή της (ΟλΑΠ 13/2008, ΑΠ 350/2023, ΑΠ 1806/2022, ΑΠ 220/2021, ΑΠ 165/2020). Εξ άλλου από το συνδυασμό των διατάξεων των άρθρων 77, 86, 87 και 88 του ν. 4548/2018, "Αναμόρφωση του δικαίου των ανωνύμων εταιρειών" (ΦΕΚ Α 104), ο οποίος αντικατέστησε από 1.1.2019 (άρθ. 190 αυτού) τον προηγούμενο κ.ν. 2190/1920 "περί ανωνύμων εταιρειών", όπως τροποποιηθείς ίσχυε, προκύπτει ότι η διαχείριση των εταιρικών υποθέσεων και η δικαστική ή εξώδικη εκπροσώπηση του νομικού προσώπου της ανώνυμης εταιρίας ανήκει, κατ' αρχήν, στο διοικητικό συμβούλιο αυτής, το οποίο ενεργεί για το σκοπό αυτό συλλογικά. Το διοικητικό συμβούλιο μπορεί, εφόσον αυτό επιτρέπεται σύμφωνα με το καταστατικό, να αναθέτει τις εξουσίες της διαχείρισης και εκπροσώπησης της εταιρείας σε ένα ή περισσότερα πρόσωπα, μέλη του ή μη, τα οποία ενεργούν ως όργανα εκπροσώπησης του νομικού προσώπου της εταιρίας κατ' άρθρα 65, 67 και 68 του ΑΚ, εκφράζοντας τη βούληση αυτού. Στην αρμοδιότητα του διοικητικού συμβουλίου ανήκει η απόφαση για κάθε θέμα σχετικό με τη διοίκηση, διαχείριση της περιουσίας της εταιρίας και γενικά με την πραγματοποίηση του σκοπού αυτής και συνεπώς και η απόφαση για την έγερση αγωγής ή ενδίκου μέσου και τη διενέργεια των απαιτούμενων διαδικαστικών πράξεων (ΑΠ 131/2022). Περαιτέρω, από τη διάταξη του άρθρου 254 § 1 εδ. α' ΚΠολΔ, η οποία εφαρμόζεται και στη διαδικασία της κατ' αναίρεση δίκης, σύμφωνα με τη διάταξη του άρθρου 573 § 1 του ίδιου ως άνω Κώδικα, προκύπτει ότι ο Αρειος Πάγος μπορεί να διατάξει την επανάληψη της συζήτησης της υπόθεσης στο ακροατήριο, η οποία έχει κηρυχθεί περατωμένη, όταν κατά τη μελέτη της υπόθεσης ή τη διάσκεψη παρουσιάζονται κενά ή αμφίβολα σημεία που χρειάζονται συμπλήρωση ή επεξήγηση. Βάσιμος λόγος επανάληψης της συζήτησης υπάρχει, κατ' εφαρμογή της εν λόγω διάταξης, και προκειμένου να προσκομισθούν τα αναγκαία έγγραφα, ώστε να ερευνηθεί η εγκυρότητα της εκπροσώπησης ορισμένου διαδίκου και της χορηγηθείσας προς τον παραστάντα ως πληρεξούσιο δικηγόρο αυτού πληρεξουσιότητας (ΑΠ 239/2022, ΑΠ 676/2020,ΑΠ 711/2019). Στην προκειμένη περίπτωση, κατά τη συζήτηση της υπό κρίση από 6-6-2023 με αύξ. αριθμ. καταθ. 538/63/21-6-2023 αίτησης για αναίρεση της υπ' αριθμ. 314/31-5-2023 απόφασης του Μονομελούς Εφετείου Πειραιά, όπως αυτή διορθώθηκε με την υπ'αριθμ.405/2023 απόφαση του ίδιου Δικαστηρίου κατά την αναφερόμενη στην αρχή της παρούσας συνεδρίαση, την αναιρεσείουσα ανώνυμη εταιρεία εκπροσώπησαν οι δικηγόροι των Δικηγορικών Συλλόγων Αθηνών και Θεσσαλονίκης Δημήτριος Βερβεσός και Δημήτριος Ζερδελής, αντίστοιχα. Προς απόδειξη της πληρεξουσιότητάς τους προσκόμισαν: Ο Δημήτριος Βερβεσός ακριβές αντίγραφο του υπ' αριθμ. 7829/19-9-2023 ειδικού πληρεξουσίου του συμβολαιογράφου Πειραιά Γεώργιου Μιχαήλ ΒΙΤΣΑΡΑ και οι δύο ως άνω δικηγόροι Δημήτριος Βερβεσός και Δημήτριος Ζερδελής ακριβές αντίγραφο του υπ' αριθμ. 7956/15-1-2024 ειδικού πληρεξουσίου του ίδιου πιο πάνω συμβολαιογράφου: 1) Με το πρώτο από τα παραπάνω I πληρεξούσια, πληρεξουσιότητα κατάθεσης της ένδικης αίτησης αναίρεσης και εκπροσώπησης της αναιρεσείουσας εταιρείας ενώπιον του Αρείου Πάγου κατά τη συζήτηση της υπόθεσης, χορηγεί από κοινού είτε και στον καθένα χωριστά στους δικηγόρους Δημήτριο Βερβεσό και Παναγιώτη Πορφύρη (που δεν εκπροσώπησε την αναιρεσείουσα κατά τη συζήτηση της υπόθεσης στην παρούσα δικάσιμο) ο Γ. Κ. του Ε. και της Κ., κατά δήλωσή του, επιχειρηματίας. Κατά τη σχετική περικοπή του εν λόγω πληρεξουσίου ο ως άνω Γεώργιος Κώτσης του Ευαγγέλου δήλωσε ότι ενεργεί "[...] ως Πρόεδρος του c- Ν Διοικητικού Συμβουλίου και ως νόμιμος εκπρόσωπος, επ' ονόματι και για λογαριασμό της Ανώνυμης Εταιρείας που εδρεύει στην Κοινότητα Κιμώλου, με την επωνυμία ... με Α.Φ.Μ. 094291185 της Δ.Ο.Υ. Φ.Α.Ε. Πειραιά (πρώην Δ.ΟΎ. Μήλου) και με αριθμό Γ.Ε.ΜΗ. 049147838000 του Επιμελητηρίου Κυκλάδων[...]. Η εταιρεία αυτή συστήθηκε με την υπ' αριθμόν 6.121/14-10-1994 πράξη της Συμβολαιογράφου Πειραιά Μαρίας Νάκου του Κωνσταντίνου[...]. Το καταστατικό της εταιρείας αυτής τροποποιήθηκε ως ακολούθως:[...]. Το σημερινό Διοικητικό Συμβούλιο της ως άνω εταιρείας, η θητεία του οποίου λήγει στις 22-11-2024, εκλέχθηκε δυνάμει της από 23-11-2019 απόφασης της Έκτακτης Γενικής Συνέλευσης των μετόχων της ως άνω εταιρείας η οποία καταχωρήθηκε στο Γ.Ε.ΜΗ. στις 24-12-2019 και έλαβε Κωδικό Αριθμό Καταχώρησης (Κ.Α.Κ.) 2029105 και συγκροτήθηκε σε σώμα δυνάμει απόφασης του Διοικητικού Συμβουλίου της ως άνω εταιρείας, όπως προκύπτει από το από 23-11-2019 πρακτικό αυτού, το οποίο καταχωρήθηκε στο Γ.Ε.ΜΗ. στις 24-12-2019 και έλαβε Κωδικό Αριθμό Καταχώρησης (Κ.Α.Κ.) 2029106, όπως προκύπτει από την υπ' αριθμόν πρωτ. 1888295/24- 12-2019 ανακοίνωση του Τμήματος Μητρώου/Υπηρεσίας Γ.Ε.ΜΗ. του Επιμελητηρίου Κυκλάδων, όπως επαναλήφθηκε με την από 9-1-2020 ορθή επανάληψη της ίδιας ως άνω υπηρεσίας[...]. Σύμφωνα με την ανακοίνωση αυτή, σε συνδυασμό με το υπ' αριθμόν πρωτ. 1951146.2875365/6-9-2022 αναλυτικό πιστοποιητικό εκπροσώπησης του Τμήματος Μητρώου Υπηρεσίας Γ.Ε.ΜΗ. του Επιμελητηρίου Κυκλάδων, όπου ενσωματώνεται και η άνω ανακοίνωση με την ορθή επανάληψή της, την εταιρεία εκπροσωπεί, ενεργώντας και μόνος του, με την ατομική του υπογραφή, κάτω από την εταιρική επωνυμία και σφραγίδα, μεταξύ άλλων και ο εδώ εμφανισθείς Γ. Κ. του Ε. και της Κ., Πρόεδρος του Διοικητικού Συμβουλίου αυτής[...]. Η ως άνω εταιρεία νομίμως εκπροσωπούμενη, διορίζει και αποκαθιστά, ειδικούς πληρεξουσίους, αντιπροσώπους και αντικλήτους της, τους δικηγόρους Αθηνών α) Δημήτρη Κ. Βερβεσό με Α.Μ.Δ.Σ.Α. 14605 και β) Παναγιώτη Χ. Πορφυρή, με Α.Δ.Σ.Α.18652[...], οι οποίοι ενεργώντας επ' ονόματι και για λογαριασμό της ως άνω εταιρείας, είτε από κοινού είτε χωριστά ο καθένας από αυτούς: Να παρασταθούν και εκπροσωπήσουν την ως άνω εταιρεία, ενώπιον του Αρείου Πάγου και ειδικότερα όπως καταθέσουν και προσδιορίσουν την από 6-6-2023 αναίρεση(αρ. κατ. 538/63/21 -6-2023) της ως άνω εταιρείας κατά της με αριθμό 314/2023 απόφασης του Μονομελούς Εφετείου Πειραιά όπως αυτή διορθώθηκε με την με αριθμό 405/2023 απόφαση του Μονομελούς Εφετείου Πειραιά [...], να εκδικάσουν-συζητήσουν [...] και την από 6-6-2023 αίτηση αναίρεσης (αρ. κατ. 538/63/2023) της ως άνω εταιρείας[...]. 2). Με το δεύτερο από τα παραπάνω πληρεξούσια, πληρεξουσιότητα εκπροσώπησης της αναιρεσείουσας εταιρείας ενώπιον του Αρείου Πάγου κατά τη συζήτηση της υπόθεσης, χορηγεί από κοινού είτε και στον καθένα χωριστά στους δικηγόρους Δημήτριο Βερβεσό και Δημήτριο Ζερδελή η Α. θυγατέρα Σ. Ρ., κατά δήλωσή της σύζυγος Π. Κ. και ιδιωτική υπάλληλος. Κατά τη σχετική περικοπή του εν λόγω πληρεξουσίου η ως άνω Α. θυγατέρα Σ. Ρ., κατά δήλωσή της σύζυγος Π. Κ. δήλωσε ότι ενεργεί "[...] ως Αντιπρόεδρος του Διοικητικού Συμβουλίου και ως νόμιμη εκπρόσωπος, επ' ονόματι και για λογαριασμό της Ανώνυμης Εταιρείας που εδρεύει στην Κοινότητα Κιμώλου, με την επωνυμία ... με Α.Φ.Μ. 094291185 της Δ.Ο.Υ. Φ.Α.Ε. Πειραιά (πρώην Δ.Ο.Υ. Μήλου) και με αριθμό Γ.Ε.ΜΗ. 049147838000 του Επιμελητηρίου Κυκλάδων[...]. Η εταιρεία αυτή συστήθηκε με την υπ' αριθμόν 6.121/14-10-1994 πράξη της Συμβολαιογράφου Πειραιά Μαρίας Νάκου του Κωνσταντίνου[...]. Το καταστατικό της εταιρείας αυτής τροποποιήθηκε ως ακολούθως:[...]. Το σημερινό Διοικητικό Συμβούλιο της ως άνω εταιρείας, η θητεία του οποίου λήγει στις 22-11-2024, εκλέχθηκε δυνάμει της από 23-11-2019 απόφασης της Έκτακτης Γενικής Συνέλευσης των μετόχων της ως άνω εταιρείας η οποία καταχωρήθηκε στο Γ.Ε.ΜΗ. στις 24-12-2019 και έλαβε Κωδικό Αριθμό Καταχώρησης (Κ.Α.Κ.) 2029105 και συγκροτήθηκε σε σώμα δυνάμει απόφασης του Διοικητικού Συμβουλίου της ως άνω εταιρείας, όπως προκύπτει από το από 23-11-2019 πρακτικό αυτού, το οποίο καταχωρήθηκε στο Γ.Ε.ΜΗ. στις 24-12-2019 και έλαβε Κωδικό Αριθμό Καταχώρησης (Κ.Α.Κ.) 2029106, όπως προκύπτει από την υπ' αριθμόν πρωτ. 1888295/24-12-2019 ανακοίνωση του Τμήματος Μητρώου/ Υπηρεσίας Γ.Ε.ΜΗ. του Επιμελητηρίου Κυκλάδων, όπως επαναλήφθηκε με την από 9-1-2020 ορθή επανάληψη της ίδιας ως άνω υπηρεσίας [...]. Σύμφωνα με την ανακοίνωση αυτή, σε συνδυασμό με το υπ' αριθμόν πρωτ. 1951146.2875365/ 6-9-2022 αναλυτικό πιστοποιητικό εκπροσώπησης του Τμήματος Μητρώου Υπηρεσίας Γ.Ε.ΜΗ. του Επιμελητηρίου Κυκλάδων, όπου ενσωματώνεται και η άνω ανακοίνωση με την ορθή επανάληψή της[...], την εταιρεία εκπροσωπεί ενώπιον κάθε Δικαστηρίου, ανεξάρτητα από τον βαθμό και τη δικαιοδοσία, διορίζοντας ή ανακαλώντας δικηγόρους της εταιρείας, ενεργώντας και μόνη της, με την ατομική της υπογραφή, κάτω από την εταιρική επωνυμία και σφραγίδα, μεταξύ άλλων και η εδώ εμφανισθείσα Α. θυγατέρα Σ. Ρ., Αντιπρόεδρος του Διοικητικού Συμβουλίου της εταιρείας αυτής[...]. Η ως άνω εταιρεία νομίμως εκπροσωπούμενη, διορίζει και αποκαθιστά, ειδικούς πληρεξουσίους, αντιπροσώπους και αντικλήτους της α) τον Δικηγόρο Αθηνών Δημήτρη Κ. Βερβεσό με Αριθμό Μητρώου 14605 του Δικηγορικού Συλλόγου Αθηνών [...] και β) τον Δικηγόρο Θεσσαλονίκης Δημήτρη Ζερδελή με Αριθμό Μητρώου 1975 του Δικηγορικού Συλλόγου Θεσσαλονίκης [...] στους οποίους παρέχει τις παρακάτω εντολές, πληρεξουσιότητες και το δικαίωμα, ενεργώντας επ' ονόματι και για λογαριασμό της ως άνω εταιρείας, είτε από κοινού, είτε χωριστά ο καθένας από αυτούς: Να εκπροσωπήσουν την ως άνω εταιρεία, ενώπιον του Αρείου Πάγου και ειδικότερα όπως για λογαριασμό και επ' ονόματι της ως άνω εταιρείας, να παρασταθούν και εκδικάσουν-συζητήσουν την από 6-6-2023 αναίρεση (με αριθμό κατάθεσης 538/63/21-6-2023 και με αριθμό δικογραφίας 1735/2023) της ως άνω εταιρείας κατά της υπ' αριθμ. 314/2023 απόφασης του Μονομελούς Εφετείου Πειραιά όπως αυτή διορθώθηκε με την υπ' αριθμόν 405/2023 απόφαση του Μονομελούς Εφετείου Πειραιά [...]. Όμως δεν προσκομίζονται τα πιο κάτω και στα δύο πληρεξούσια μνημονευόμενα έγγραφα και συγκεκριμένα: Α) Το από 23-11-2019 πρακτικό του ΔΣ της αναιρεσείουσας εταιρείας, το οποίο καταχωρήθηκε στο Γ.Ε.ΜΗ. στις 24-12-2019 και έλαβε Κωδικό Αριθμό Καταχώρησης (Κ.Α.Κ.) 2029106 , Βι)Η υπ' αριθμ. πρωτ. 1888295/24-12-2019 ανακοίνωση του Τμήματος Μητρώου/Υπηρεσίας Γ.Ε.ΜΗ. του Επιμελητηρίου Κυκλάδων, όπως επαναλήφθηκε με την από 9-1-2020 ορθή επανάληψη της ίδιας ως άνω υπηρεσίας και Βιι) το υπ'αριθμ. πρωτ. 1951146.2875365/ 6-9-2022 αναλυτικό πιστοποιητικό εκπροσώπησης του Τμήματος Μητρώου Υπηρεσίας Γ.Ε.ΜΗ. του Επιμελητηρίου Κυκλάδων, προκειμένου να ερευνηθεί, αν οι εμφανισθέντες στο συμβολαιογράφο Πειραιά Γ. Μ. Β. Γ. Κ. του Ε. και Α.. θυγατέρα Σ.. Ρ.. είχαν έγκυρη εξουσιοδότηση από το αρμόδιο όργανο της αναιρεσείουσας, όπως ενεργώντας ως νόμιμοι εκπρόσωποι αυτής εγκρίνουν την υπό κρίση από 6-6-2023 αίτηση αναίρεσης και διορίσουν τους προαναφερθέντες δικηγόρους Δημήτριο Βερβεσό και Δημήτριο Ζερδελή ως πληρεξούσιους για την εκπροσώπησή της στη δίκη. Συνεπώς, πρέπει να διαταχθεί η επανάληψη της συζήτησης, προκειμένου, με επιμέλεια της αναιρεσείουσας να προσκομισθούν τα προαναφερόμενα έγγραφα.

DECISION
ΓΙΑ ΤΟΥΣ ΛΟΓΟΥΣ ΑΥΤΟΥΣ Διατάσσει την επανάληψη της συζήτησης της υπόθεσης στο ακροατήριο, προκειμένου να προσκομισθούν με επιμέλεια της αναιρεσείουσας τα αναφερόμενα στο σκεπτικό έγγραφα. ΚΡΙΘΗΚΕ, αποφασίσθηκε στην Αθήνα, στις 23 Απριλίου 2024. ΔΗΜΟΣΙΕΥΘΗΚΕ σε δημόσια συνεδρίαση στο ακροατήριό του, στην Αθήνα, στις 20 Ιουνίου 2024.

LEGAL REFERENCES
Articles Referenced: άρθρων 94 παρ. 1, άρθρων 77, άρθρα 65, άρθρου 254, άρθρου 573, άρθρων 94, άρθρων 77, 86, 87 και 88 του ν. 4548/2018, άρθρα 65, 67 και 68 του ΑΚ
Article Codes: ΚΠολΔ
Law References: nan
Total Articles Cited: 7

DATES MENTIONED: 13-11-2017|6-6-2023|1-1-2019|21-6-2023|31-5-2023|19-9-2023|15-1-2024|14-10-1994|22-11-2024|23-11-2019|24-12-2019|9-1-2020|6-9-2022|16-01-2024|23-04-2024|20-06-2024

SOURCE: https://areiospagos.gr/nomologia/apofaseis_DISPLAY.asp?cd=3F2PTCC49AX8ENR6G3XIB6RYCA8H6Q&apof=910_2024&info=ΠΟΛΙΤΙΚΕΣ -  Β2